**OPĆINA BILICE I GRAD IVANIĆ-GRAD** utvrđuju da su prijateljstvo i suradnja bitni elementi uzajamnog poštovanja i ostvarivanja zajedničkih interesa na dobrobit svojih građana. U skladu s tom nakanom, Općinsko vijeće Općine Bilice, na svojoj 10. sjednici održanoj dana 25. svibnja 2018. godine i Gradsko vijeće Grada Ivanić-Grada, na svojoj 11. sjednici održanoj dana 18. srpnja 2018. godine, donijela su odluku o prijateljstvu i suradnji dvaju gradova, o čemu trajno svjedoči ova

**~ S P O R A Z U M O P R I J A T E LJ S T V U ~**

**I.**

Općina Bilice i Grad Ivanić-Grad, prepoznavši zajedničke mogućnosti u razvijanju i širenju odnosa dvaju gradova u svrhu ostvarivanja zajedničkih ciljeva na dobrobit svojih građana, uspostavljaju međusobnu suradnju i prijateljstvo. U skladu s tim sklapaju ovu Povelju koja se temelji na međusobnom razumijevanju, ravnopravnosti i interesu za buduću zajedničku suradnju.

**II.**

Cilj Povelje je ostvarivanje zajedničkih interesa i promicanje suradnje na svim poljima, te razvijanje i unapređivanje međusobnih prijateljskih odnosa, s posebnim naglaskom na:

* suradnja na području razvitka gospodarstva,
* suradnja na području turizma,
* suradnja na području kulture koja uključuje međusobnu suradnju između kulturnih ustanova i udruga, uz međusobno upoznavanje kulture, povijesti i tradicije,
* suradnja na području obrazovanja,
* unapređenje sportskih veza; te
* jačanje uloge samouprave i njezinih ustanova u razvitku lokalne demokracije.

**III.**

U znak prijateljstva kao zaloga trajnosti i prihvaćanja zajedničke suradnje na načelima uzajamnosti i ravnopravnosti, međusobnog uvažavanja i poštivanja, ovlašteni predstavnici gradova potpisuju ovu Povelju.

**U Bilicama, 14. kolovoza 2018. godine**

**U ime Općine Bilice U ime Grada Ivanić-Grada**

**Načelnik Gradonačelnik**

**Josip Ćaleta Javor Bojan Leš, dr.vet.med.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**